“คลัง” เล็งเปิดลงทะเบียน “คนละครึ่ง” เฟส 4 กลางก.พ.นี้
“คลัง” คาดเปิดรับลงทะเบียน "คนละครึ่ง" เฟส 4 ช่วงกลางเดือน ก.พ.นี้ และเริ่มใช้สิทธิโครงการช่วงปลายเดือนก.พ.
“คลัง” คาดเปิดรับลงทะเบียน "คนละครึ่ง" เฟส 4 ช่วงกลางเดือน ก.พ.นี้ และเริ่มใช้สิทธิโครงการช่วงปลายเดือนก.พ.
14 ม.ค. 2565

นายพรชัย ฐีระเวช ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่า ตามที่ได้มีกระแสข่าวว่า จะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 โดยให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จำนวน 5 ล้านคนลงทะเบียนเข้าร่วมโครงการนั้นไม่เป็นความจริง ขอประชาชนอย่าหลงเชื่อ
ทั้งนี้ เนื่องจากขณะนี้กระทรวงการคลังยังอยู่ระหว่างการพิจารณารายละเอียดการดำเนินโครงการคนละครึ่ง ระยะที่ 4 อาทิ จำนวนสิทธิที่จะเข้าร่วมโครงการ วันแรกที่จะเปิดรับลงทะเบียน ซึ่งเบื้องต้นคาดว่าจะสามารถเปิดรับลงทะเบียนได้ในช่วงกลางเดือนกุมภาพันธ์ 2565 และสำหรับวันเริ่มใช้สิทธิโครงการคาดว่าจะอยู่ช่วงปลายเดือนกุมภาพันธ์ 2565